Document ID: 31986R2914

*****
ΚΑΝΟΝΙΣΜΟΣ (ΕΟΚ) αριθ. 2914/86 ΤΟΥ ΣΥΜΒΟΥΛΙΟΥ
της 16ης Σεπτεμβρίου 1986
για τους κανόνες υπολογισμού των νομισματικών εξισωτικών ποσών που εφαρμόζονται στους τομείς των αυγών και του κρέατος των πουλερικών και για την τροποποίηση του κανονισμού (ΕΟΚ) αριθ. 2062/86
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,
την πρόταση της Επιτροπής (1),
τη γνώμη του Ευρωπαϊκού Κοινοβουλίου (2),
Εκτιμώντας:
ότι, ο κανονισμός (ΕΟΚ) αριθ. 2062/86 (3), ανέστειλε, μέχρι τις 30 Σεπτεμβρίου 1986, για τα προϊόντα που υπάγονται στους τομείς των αυγών και του κρέατος πουλερικών, την εφαρμογή ενός μέρους των αρνητικών εξισωτικών ποσών στη Γαλλία και το Ηνωμένο Βασίλειο·
ότι ο χρονικός αυτός περιορισμός είχε εισαχθεί εν αναμονή αποφάσεως του Συμβουλίου σχετικά με τον υπολογισμό των νομισματικών εξισωτικών ποσών που θα εφαρμόζεται στο μέλλον για τα εν λόγω προϊόντα·
ότι δεν στάθηκε να εξευρεθεί εγκαίρως οριστική λύση· ότι, υπό τις συνθήκες αυτές, πρέπει να παραταθεί το ισχύον καθεστώς για περίοδο που να επιτρέπει τη λήψη τελικής αποφάσεως,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 2 του κανονισμού (ΕΟΚ) αριθ. 2062/86, η ημερομηνία « 30 Σεπτεμβρίου 1986» αντικαθίσταται από την ημερομηνία «31 Οκτωβρίου 1986».
Άρθρο 2
Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 16 Σεπτεμβρίου 1986.

Labels: 18
17
6